[{"text_idx": "#000000", "text": "La unua sonprogramo de la Kaliningrada Esperanto-podkasto \u201cRadio Esperanto\u201d por 2021 estis registrita la 11an de januaro. Same kiel en la 55a programo en g\u0302i krom la voc\u0302oj de la programgvidantoj Aleksander kaj Halina estas au\u0306skulteblaj la voc\u0302oj de la brazila esperantista au\u0306toro Paulo Se\u0301rgio Viana kaj de la juna kanzonisto Tim (Timothy Gallego), kies kanzono el la albumo Vaganto (2020) sonas fine de la programo."}, {"text_idx": "#000004", "text": "La 18an de oktobro 2020, dimanc\u0302e, aperis la 55a programo de la Kaliningrada Esperanto-podkasto \u201cRadio Esperanto\u201d. Krom la voc\u0302oj de Aleksander kaj Halina, en c\u0302i tiu programo sonas la voc\u0302oj de la brazila esperantista au\u0306toro Paulo Se\u0301rgio Viana kaj de la juna kanzonisto Tim (Timothy Gallego), kies kanzono el lia debuta albumo Vaganto (2020) sonas fine de la programo."}, {"text_idx": "#000011", "text": "La 17an de majo, dimanc\u0302e aperis la 53a programo de la Kaliningrada Esperanto-podkasto \u201cRadio Esperanto\u201d. Post la mallonga enkonduko de Aleksander, Halina en sia Kaliningrada felietono rakontas pri la evoluo de la koronvirusa pandemio en Kaliningrada regiono, esperante baldau\u0306an renormalig\u0302on de la vivo kaj remalfermig\u0302on de la limoj. Post malgra kolekto de Esperanto-novaj\u0302oj, Halina prezentas la majan jubileanton Trevor Steele, kies amuzan rakonton Libe Fraind Igor legas por vi Aleksander. Fine de la programo vi au\u0306dos kanzonon de unu plia c\u0302i-printempa jubileanto \u2013 J\u0302ak le Puil, kiu ankau\u0306 jubileis en aprilo."}, {"text_idx": "#000015", "text": "Post kvarmonata pau\u0306zo aperis la 52a programo de la Kaliningrada Esperanto-podkasto. Post la enkonduko de Aleksander, Halina en sia Kaliningrada felietono rakontas pri la stato de la koronvirusa pandemio en la plej okcidenta Ruslanda regiono. Sekvas Esperanto-novaj\u0302oj kaj prezento de la tre ampleksa printempa eldono de La Ondo de Esperanto kaj de la antologio El la rusa poezio. En la literatura rubriko Halina legas por vi la novelon Kurba de Paulo Se\u0301rgio Viana el la printempa Ondo. Same kiel pasintfoje, en la fino de la programo sonas kanzono de de Gijom Armide."}, {"text_idx": "#000017", "text": "Parolas: Halina Gorecka kaj Aleksander Korj\u0302enkov"}, {"text_idx": "#000019", "text": "La 51a programo de la Kaliningrada Esperanto-podkasto estas la lasta por la 2019a jaro. Post la enkonduko de Aleksandro, en sia Kaliningrada felietono Halina rakontas pri la renovigo de log\u0302domoj en la centro de Kaliningrado, inkluzive de la domo en kiu estas nia redakcio. Sekvas Esperanto-novaj\u0302oj kaj prezentado de la novembra eldono de La Ondo de Esperanto. La programo finig\u0302as per kanzono de Gijom Armide."}, {"text_idx": "#000023", "text": "En nia jubilea podkasto post la tradicia enkonduko de Aleksandro vi au\u0306dos la Kaliningradan felietonon de Halina, kiu rakontas pri grava decido, kiu pli vaste malfemis la pordon al Kaliningrado por la civitanoj de Eu\u0306ropa Unio, kaj tion jam uzis kelkaj esperantistoj. Sekvas Esperanto-novaj\u0302oj kaj prezentado de la jubilea 300a numero de La Ondo de Esperanto\u201d (oktobro 2019). Poste vi povas konatig\u0302i kun la nova eldono de la Baza Literatura Krestomatio kun la kvante kaj kvalite rekorda BET-55 en Panevej\u0302o. Fine de la programo, same kiel pasint-foje sonas kanzono de la itala kantistino Kjara."}, {"text_idx": "#000027", "text": "Inter la 48a kaj la 49a programoj pasis dek semajnoj, dum kiuj la programgvidantoj ne mallaboris. Dum c\u0302i tiu tempo ni pretigis tri numerojn de La Ondo de Esperanto kaj multe laboris pri la nova eldono de Baza literatura krestomatio. Sep semajnojn el la dek okupis la Granda Fasto, kiun sekvis la hodiau\u0306 finig\u0302anta Paska Semajno en kies komenco ni finfine g\u0302uis tritagan ripozon en Kaliningrado kaj en nia ripoz-log\u0302ejeto en Zelenogradsko."}, {"text_idx": "#000028", "text": "En la 49a programo tuj post la enkonduko estas au\u0306skultebla la Kaliningrada felietono de Halina, kiu rakontas pri du festivaloj, kiuj okazas c\u0302i-semajne en Kaliningrado kaj Zelenogradsko. Sekvas Esperanto-novaj\u0302oj kaj prezentado de la fres\u0302aj eldonoj de La Ondo de Esperanto, inkluzive de la preskau\u0306 centpag\u0302a marta interlingivstika numero. Poste Halina legas Esperantan tradukon de amuza Paska rakonto de la rusa humuristo Nikolaj Lejkin, kaj fine de la programo vi konatig\u0302os kun la unua Esperanto-albumo de la itala kantistino Kjara."}, {"text_idx": "#000037", "text": "En nia 47a podkasto, aperinta du monatojn post la 46a, oni povas au\u0306di la Kaliningradan felietonon de Halina, kiu rakontas pri du novaj projektoj realigataj en Kaliningrado kunlabore kun partneroj el Litovio kaj Pollando. Poste au\u0306du Esperanto-novaj\u0302ojn, unu el kiuj sonas en aparta programero \u2013 temas pri la proklamo de la Esperantisto de la Jaro 2018. Sekvas prezento de la du intertempe aperintaj numeroj de La Ondo de Esperanto, kaj en la fino de l\u2019 programo sonas Kristnaska kanto, ja inter la antau\u0306a kaj la nuna programoj okazis la Gregoriaj kaj Juliaj Kristnaskoj kaj Novjarfestoj."}, {"text_idx": "#000038", "text": "Uzante la okazon, ni kore dankas al Ronaldo, Ina, Johano, Fritz, ankau\u0306 al Anna kaj al aliaj samideanoj, kiuj multe helpis nin dum nia kelktaga restado en la c\u0302efurbo de Germanio."}]